fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro id fi nb fi fi fi fi fi fi fi fi fi fi fi fi fi fi en en en en en en fi fi fi fi fi fi ja fi ja fi zh fi fi fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Opiskelua Ugandassa korona-aikana - Fida
Blogin kirjoittaja: Hannu Happonen | 1.7.2020
Kaikki koulut Ugandassa suljettiin koronapandemian vuoksi maaliskuussa yhden päivän varoitusajalla ja 15 miljoonaa lasta lähetettiin koteihinsa. Ugandalaisten oli pysyttävä kodeissaan kello 19 ja 06:30 välisenä aikana. Opettajat ponnistelivat antaakseen oppilailleen materiaaleja, joiden avulla he voisivat jatkaa opiskelua kotona.
Kun heidän on valittava ruoan ostamisen ja opiskelumateriaalien tai kuukausittaisen televisiotilauksen välillä, vatsa usein sanelee tärkeysjärjestyksen.
Aamuauringon säteet kimmeltävät savun läpi, kun naiset lämmittävät hiiliuunejaan valmistaakseen chapati-leipiä aamiaiseksi.
Talomme portin edestä kulkeva tie on hiljattain asvaltoitu ja hyvässä kunnossa. Kun lähden kotoamme ja kävelen vajaan kilometrin mäkeä alas seuraavaan T-risteykseen ja ylitän tien, tulen yhteen Ugandan pääkaupungin, Kampalan monista slummeista. Asvalttipäällyste päättyy. Roskien keräyspisteitä ei ole. Ilma täyttyy mätänevän jätteen hajusta. Muovipusseista ja -pulloista koostuvista kasoista, joita ihmiset polttavat, nousee savun mukana myrkyllisiä kaasuja. Aamuauringon säteet kimmeltävät savun läpi, kun naiset lämmittävät hiiliuunejaan valmistaakseen chapati-leipiä aamiaiseksi.
Mutaisella polulla höyryävä likaveden löyhkä sekoittuu muihin ilmaan tunkeutuviin hajuihin. Imuauto on pysäköity keskelle polkua. Se pumppaa tulvivaa, tukkeutunutta jätevesiviemäriä. Joukko ihmisiä pitelee neniään ja ponnistelee pitääkseen kenkänsä kuivina yrittäessään ohittaa ajoneuvoa ja veden täyttämiä kuoppia, jotka auton renkaat ovat uurtaneet pehmeään mutaan.
Asumuksia suojaavat korkeat muurit luovat pitkiä varjoja aamuauringossa ja saavat polun näyttämään vielä kapeammalta kuin se on. Trooppiset sadekuurot ovat kuluttaneet maaperää paljastaen isoja kiviä, joita on mahdoton ohittaa ajoneuvoilla. Mies työntää polkupyöräänsä suurten kivien yli ja ilmoittaa isoon ääneen, että hänellä on hiiliä myytävänä.
Florence on yksinhuoltajaäiti. Hän elää kahden huoneen asunnossa neljän lapsensa ja siskonsa kanssa, joka tarvitsee apua epilepsiansa vuoksi. Heillä ei ole juoksevaa vettä, vaan se pitää kantaa kanistereissa lähimmältä vesipisteeltä. Rakennuksen takana on ulkovessana toimiva kaivanto.
Kaipaan koulua. Kun olin koulussa, pystyin kysymään opettajalta, jos en ymmärtänyt jotain asiaa. Nyt ei ole ketään, keneltä voisin kysyä.
Oppitunnit alkavat kahdeksalta aamulla. Huoneessa on kymmentuumainen putkitelevisio korkealla hyllyllä. Siitä 12-vuotias Elijah ja 14-vuotias Joshua katsovat, kun opettaja seisoo selkä televisioruutuun päin puhuen ja kirjoittaen valkotaululle. Pojat tekevät muistiinpanoja samalla kun seuraavat tunnin verran kestävää opetusta. Loput oppitunneista toteutetaan sanomalehdistä saatujen materiaalien avulla. Se ei ole helppoa. ”Kaipaan koulua. Kun olin koulussa, pystyin kysymään opettajalta, jos en ymmärtänyt jotain asiaa. Nyt ei ole ketään, keneltä voisin kysyä”, Joshua totesi.
Vielä ei tiedetä, milloin Ugandassa pystytään avaamaan koulut uudelleen eikä sitä, kuinka tehokkaita etäopetusmenetelmät ovat olleet.Fida on tukenut koronapandemian aikana haavoittuvassa asemassa olevia lapsia, kuten Elijahia ja Joshuaa, jotta he voivat jatkaa opintojaan. Olemme maksaneet heille opiskelumateriaaleja varten tarvittavat sanomalehdet ja kuukausittaisen televisiomaksun ja auttaneet heitä lataamaan ja tulostamaan lisämateriaaleja internetistä. Yumben alueella, Pohjois-Ugandassa, tuemme laajemmin lasten opiskelua koronakriisin aikana.
Blogin kirjoittaja: Hannu Happonen
Hannu työskentelee Ugandasta käsin viestinnän suunnittelijana Afrikan, Lähi-idän ja Keski-Aasian alueella. Hän taltioi kameransa linssin läpi toinen toistaan mielenkiintoisempia tarinoita.
Seurakunta auttoi saamaan seksuaalirikolliset oikeuteen Thaimaassa
Bangladeshissa olisin jo isoäiti – lapsivaimojen tapaaminen mursi sydämeni
Se tavallinen tragedia – köyhyys ja yhteisön paine ajavat perheet naittamaan teinityttärensä Bangladeshissa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast